CELEX: 32021D2099
Language: sk
Date: 2021-11-25 00:00:00
Title: Rozhodnutie Politického a bezpečnostného výboru (SZBP) 2021/2099 z 25. novembra 2021, ktorým sa predlžuje mandát vedúceho poradnej misie Európskej únie v rámci SBOP v Stredoafrickej republike (EUAM RCA) (EUAM RCA/1/2021)

30.11.2021   
               
               
                  SK
               
               
                  Úradný vestník Európskej únie
               
               
                  L 428/1
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2021/2099
         z 25. novembra 2021,
         ktorým sa predlžuje mandát vedúceho poradnej misie Európskej únie v rámci SBOP v Stredoafrickej republike (EUAM RCA) (EUAM RCA/1/2021)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na rozhodnutie Rady (SZBP) 2019/2110 z 9. decembra 2019 o poradnej misii Európskej únie v rámci SBOP v Stredoafrickej republike (EUAM RCA) (1), a najmä na jeho článok 8 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Podľa rozhodnutia (SZBP) 2019/2110 je Politický a bezpečnostný výbor (PBV) v súlade s článkom 38 tretím odsekom zmluvy poverený prijímať príslušné rozhodnutia na účely vykonávania politickej kontroly a strategického riadenia poradnej misie Európskej únie v rámci SBOP v Stredoafrickej republike (EUAM RCA) vrátane rozhodnutia o vymenovaní vedúceho misie.
                  
               
                     (2)
                  
                  
                     PBV prijal 17. decembra 2019 rozhodnutie (SZBP) 2019/2189 (2), ktorým bol pán Paulo SOARES vymenovaný za vedúceho misie EUAM RCA na obdobie od 9. decembra 2019 do 8. decembra 2020.
                  
               
                     (3)
                  
                  
                     PBV prijal 24. novembra 2020 rozhodnutie (SZBP) 2020/1774 (3), ktorým sa mandát pána Paula SOARESA ako vedúceho misie EUAM RCA predĺžil na obdobie od 9. decembra 2020 do 8. decembra 2021.
                  
               
                     (4)
                  
                  
                     Vysoký predstaviteľ Únie pre zahraničné veci a bezpečnostnú politiku navrhol ďalšie predĺženie mandátu pána Paula SOARESA ako vedúceho misie EUAM RCA na obdobie od 9. decembra 2021 do 8. augusta 2022,
                  
               PRIJAL TOTO ROZHODNUTIE:
         
            Článok 1
            Mandát pána Paula SOARESA ako vedúceho poradnej misie Európskej únie v rámci SBOP v Stredoafrickej republike (EUAM RCA) sa týmto predlžuje na obdobie od 9. decembra 2021 do 8. augusta 2022.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 9. decembra 2021.
         
         
            V Bruseli 25. novembra 2021
            
               
                  Za Politický a bezpečnostný výbor
               
               
                  predsedníčka
               
               D. PRONK
            
         
         
            (1)  Ú. v. EÚ L 318, 10.12.2019, s. 141.
         
            (2)  Rozhodnutie Politického a bezpečnostného výboru (SZBP) 2019/2189 zo 17. decembra 2019 o vymenovaní vedúceho poradnej misie Európskej únie v rámci SBOP v Stredoafrickej republike (EUAM RCA) (EUAM RCA/1/2019) (Ú. v. EÚ L 330, 20.12.2019, s. 51).
         
            (3)  Rozhodnutie Politického a bezpečnostného výboru (SZBP) 2020/1774 z 24. novembra 2020, ktorým sa predlžuje mandát vedúceho poradnej misie Európskej únie v rámci SBOP v Stredoafrickej republike (EUAM RCA) (EUAM RCA/1/2020) (Ú. v. EÚ L 398, 27.11.2020, s. 22).